text: [{"text_idx": "#000001", "text": "Suspension ki Bongalonta pig-apelar sa Malacan\u0303an"}, {"text_idx": "#000005", "text": "Naglalaom an suspendidong alcalde na dadangogon kan Malacan\u0303an an saiyang apela."}, {"text_idx": "#000007", "text": "Dai na nagsayuma si Bongalonta sa pagrecibe kan suspension order kan Lunes, Febrero 15 na bitbit kan personajes kan Capitolio Provincial kan Camarines Sur na sinabat pa nin music band alagad nagkaigwa nin ceremoniya sa Plaza Kiosk mientras na palibot nin mga suportadores kan alcalde, grupo nin paraoma, opisyales de barangay asin iba pang grupo na nagkaigwa pa nin matuninong na programa sa atubangan kan publico."}, {"text_idx": "#000009", "text": "Saiyang sinabi an reclamo laban sa alcalde apesar na ibinasura na kan Sangguniang Bayan an \u2018\u2018concurrence\u2019\u2019 sa saiyang pignombrahan na Municipal Administrator Engr. Rex Resuena asin disapproved kan Civil Service Commission, pigpadagos niya na mag-punksyonar bilang municipal administrator asin nagrecibe pa nin sueldo."}, {"text_idx": "#000010", "text": "Matapos dai makumfirmar an nombramiento ni Resuena, pignombrahan bilang jefe kan Local Disaster Risk Reduction Management Office sagcod na pigdesignar giraray komo municipal administrator, sabi pa ni Naval."}, {"text_idx": "#000011", "text": "Sa ginibong ceremonya sa Plaza Kiosk dakul na mga residentes an napaluja sa suspension sa alcalde mantang nagkapera nang veces ining kinastigo kan Capitolio Provincial sa ika-duwang termino alagad nasangat nin petisyon sa Malacan\u0303an sagcod na ibinabasura an mga caso."}, {"text_idx": "#000012", "text": "Si dating bise gobernador Ato Pen\u0303a na taohan na kan suspendidong alcalde nagpahayag man na saiyang kinokundenar an suspension sa alcalde envez na magtrabajo alagad perwisio sa LGU. (dpa)"}]